**Ծառայության նկարագիր**

|  |  |
| --- | --- |
| Անվանում | Հրագործական արտադրատեսակների առևտուր (իրացում), պահեստավորում կամ տեղափոխում։ |
| Արդյունք | Տրամադրվում է լիցենզիա։ |
| Դիմումատու | Ծառայությունը ստանալու համար կարող են դիմել իրավաբանական անձինք և անհատ ձեռնարկատերերը։ |
| Ծառայության  տեսակ | Ծառայությունը մատուցվում է առձեռն, փոստով կամ էլեկտրոնային համակարգի միջոցով։ |
| Ներկայացման ենթակա տեղեկատվություն | Լիցենզիա ստանալու համար հայտատուն լիցենզավորող մարմին է ներկայացնում`   1. լիցենզիա ստանալու մասին հայտը՝ նշելով իրավաբանական անձի անվանումը, գտնվելու և գործունեության իրականացման վայրերը, 2. լիցենզավորման ենթակա գործունեության տեսակը, որը հայտատուն մտադիր է իրականացնել, 3. հայտատուի պետական գրանցման կամ պետական հաշվառման համարը, 4. օրենքով կամ լիցենզավորման կարգերով նախատեսված այլ փաստաթղթեր՝   ա) տեղեկություններ հայտատուի տրամադրության տակ գտնվող հրագործական արտադրատեսակների պահեստների մասին,  բ) լիցենզավորման ենթակա գործունեության իրականացման համար նախատեսված անշարժ գույքի վերաբերյալ սեփականության կամ վարձակալության պետական գրանցման վկայականի պատճենը։ |
| Կոնտակտային տվյալներ | **Հեռախոս՝ +(374)11 563 952, +(374)11 546 792**  **Էլ․ փոստ՝ mia.gov.am** |
| Գործընթաց | Լիցենզիան տրամադրվում է մեկ օրինակ, անժամկետ, բոլոր փաստաթղթերը ներկայացնելուց հետո՝ 23 աշխատանքային օրվա ընթացքում լիցենզավորող հանձնաժողովի եզրակացության հիման վրա, լիցենզիա տրամադրելու մասին որոշումն ընդունելուց և պետական տուրքի վճարման մասին հավաստիանալուց հետո՝ մեկօրյա ժամկետում, լիցենզիայի մասին որոշումը գրանցվում է էլեկտրոնային գրանցամատյանում, որից հետո էլեկտրոնային համակարգի կողմից ինքնաշխատ կերպով տրամադրվում է լիցենզիայի սերիան և հերթական համարը՝ էլեկտրոնային գրանցամատյանում հրապարակելով լիցենզիայի տրամադրելու մասին որոշումը։ Մասնագիտական որակավորման պահանջներ նախատեսող գործունեության տեսակների համար անձանց, ինչպես նաև տեխնիկական պահանջներ և պայմաններ նախատեսող գործունեության տեսակների համար լիցենզիա տրամադրելիս կարող են տրամադրվել լիցենզիայի ներդիրներ, որոնց գործողության ժամկետը չի կարող գերազանցել լիցենզիայի գործողության ժամկետը։ Լիցենզիա ստանալու հայտը մերժելու վերաբերյալ որոշման մեջ հստակ նշվում է մերժման պատճառներն ու իրավական հիմքերը։ Իրականացվում է որոշակի ժամկետով տրված լիցենզիայի գործողության ժամկետի երկարաձգում, երկարաձգման հայտի մերժում, լիցենզիայի վերաձևակերպում, լիցենզիայի գործողության կասեցում, լիցենզիայի գործողության դադարեցում։ |
| Ծառայության  վճար | Ծառայության մատուցման համար «Պետական տուրքի մասին» օրենքով սահմանված կարգով ենթակա է վճարման՝ հրագործական արտադրատեսակների առևտուր՝ **1,000,000 ՀՀ դրամի** չափով, պահեստավորում՝ **700,000 ՀՀ դրամի** չափով, տեղափոխում՝ **500, 000 ՀՀ դրամի** չափով։  Վճարման հաշվեհամար՝ **900005165643** |
| Վճարում | Հայտատուն՝ սահմանված ծառայությունների մատուցման համար օրենքով սահմանված պետական տուրքը պարտավոր է վճարել ոչ ուշ, քան հայտը բավարարելու վերաբերյալ պատշաճ ձևով տեղեկացման համար սահմանված ժամկետին հաջորդող հինգ աշխատանքային օրվա ընթացքում և սահմանված ժամկետում չվճարելու դեպքում համապատասխան հայտը մերժվում է պետական տուրքը չվճարելու հիմքով։ |
| Կարգավորումներ | «Լիցենզավորման մասին» օրենք։  ՀՀ կառավարության 2024 թվականի մայիսի 8-ի թիվ 682-Ն որոշում։ |
| Բողոքարկման ընթացակարգ | Լիցենզավորող մարմնի որոշումը կարող է բողոքարկվել վերադասության կամ դատական կարգով համապատասխան մերժումը ստանալու օրվանից մեկամսյա ժամկետում։    Լիցենզավորող մարմնի կողմից բողոքները քննարկվում են այդ նպատակով ստեղծված հանձնաժողովներում կամ լսումների կարգով, լիցենզավորող մարմին մուտք լինելու օրվանից 10-օրյա ժամկետում։ |